La literatura anterior a les Invasions Angleses, per exemple les obres de teatre i poemes de Manuel José de Lavardén, s'inscrivien en el corrent neoclàssic, amb un marcat gust per temes preromàntics. La situació va canviar completament al produir-se la victòria bèl·lica, i sobtadament els temes patriòtics van dominar tota expressió artística. Sense abandonar l'estil neoclàssic, poetes com Esteban de Luca i Vicente López y Planas van publicar desenes d'obres dedicades als triomfs patris, tant abans com després de la Revolució de Maig. Aquests dos autors van competir per l'oficialització de les seves obres com la "Marxa Patriòtica" oficial a l'època de l'Assemblea Constituent, obtenint el triomf l'actual Himne Nacional Argentí, de López.